S-287/2019

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 26. mars 2019, á hendur S-x-x S-x-x, […], fyrir eftirtalin umferðarlagabrot, með því að hafa:

1. Sunnudaginn 24. september 2017 ekið bifreiðinni […] sviptur ökurétti, án lögboðinna vátrygginga og undir áhrifum áfengis (í blóði mældist vínandamagn 2,30‰) suður Reykjavíkurveg, Hafnarfirði, uns lögregla stöðvaði aksturinn á gatnamótum Reykjavíkurvegar og Hjallahrauns.

2. Laugardaginn 9. desember 2017 ekið bifreiðinni […] sviptur ökurétti og undir áhrifum áfengis (í blóði mældist vínandamagn 2,86‰) um Vesturlandsveg í átt Hvalfjarðargöngum og inn á bifreiðastæði við Hvalfjarðargöng, þar sem lögregla hafði afskipti af ákærða.

3. Föstudaginn 30. mars 2018 ekið bifreiðinni […] sviptur ökurétti og undir áhrifum áfengis (í blóði mældist vínandamagn 2,36‰) um Skipholt, Reykjavík, uns hann stöðvaði bifreiðina við Skipholt 9, þar sem lögregla hafði afskipti af ákærða.

4. Sunnudaginn 27. maí 2018 ekið bifreiðinni […] sviptur ökurétti og undir áhrifum áfengis (í blóði mældist vínandamagn 2,10‰) um Kársnesbraut við Sæbólsbraut aftan á bifreiðina […], þar sem akstri lauk og farið af vettvangi fótgangandi án þess að sinna lögboðnum skyldum sínum eftir áreksturinn.

5. Sunnudaginn 23. desember 2018 ekið bifreiðinni […] sviptur ökurétti og undir áhrifum áfengis (í blóði mældist vínandamagn 2,10‰) vestur Laugaveg í átt að Snorrabraut í Reykjavík, þar sem akstri lauk með því að ákærði ók á ljósastaur.

Teljast öll brotin varða við 1., sbr. 3. mgr. 45. gr. og 1. mgr. 48. gr., en brot í 1. lið varðar einnig við 1. mgr. 93. gr. og þá varðar brot í 4. lið einnig við 1. mgr. 10. gr., allt sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006.

Þingsókn féll niður af hálfu ákærða í fyrirtöku 19. september 2019, án þess að boðað hafi verið til lögmætra forfalla. Verður málið því dæmt samkvæmt heimild í alið 1. mgr. 161. gr. laga nr. 88/2008 um meðferð sakamála. 2

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur […] 1979. Samkvæmt framlögðu sakavottorði, dagsettu 22. mars 2019, var honum gerð sektarrefsing með lögreglustjórasátt, 23. apríl 2017, vegna umferðarlagabrots. Með dómi Héraðsdóms Reykjaness, uppkveðnum 13. desember 2017, var ákærða gert að sæta fangelsi í 60 daga, skilorðsbundið til tveggja ára fyrir þjófnað og aksturs undir áhrifum áfengis.

Þau brot sem ákærði er sakfelldur fyrir samkvæmt fyrsta og öðrum ákæruliðum voru framin fyrir uppkvaðningu Héraðsdóms Reykjaness þann 13. desember 2017 og verður ákærða því dæmdur hegningarauki í samræmi við ákvæði 78. gr. almennra hegningarlaga nr. 19/1940.

Þá hefur ákærði með brotum sínum samkvæmt ákæruliðum 35 rofið skilorð fyrrgreinds dóms Héraðsdóms Reykjaness frá 13. desember 2017. Ber því að taka dóminn upp og gera ákærða refsingu í einu lagi, sbr. 60. gr. almennra hegningarlaga nr. 19/1940.

Með hliðsjón af framanlýstu, sakarefni þessa máls og ákvæðum 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 120 daga. Í ljósi sakaferils ákærða þykja ekki efni til að skilorðsbinda refsinguna.

Með vísan til lagaákvæða í ákæru, einkum 3. mgr. 101. gr. umferðarlaga nr. 50/1987, er ákærði sviptur ökurétti ævilangt frá birtingu dóms þessa að telja.

Ákærði greiði málsvarnarþóknun skipaðs verjanda síns, Ó-kvk-ef H-kvk-ef G-kvk-ef lögmanns, 126.480 krónur, að meðtöldum virðisaukaskatti, og 156.970 krónur í annan sakarkostnað.

Af hálfu ákæruvaldsins flutti málið H-kk-nf G-kk-nf aðstoðarsaksóknari.

B-kvk-nf V-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, S-x-x S-x-x, sæti fangelsi í 120 daga.

Ákærði er sviptur ökurétti ævilangt frá birtingu dómsins að telja.

Ákærði greiði málsvarnarþóknun skipaðs verjanda síns, Ó-kvk-ef H-kvk-ef G-kvk-ef lögmanns, 126.480 krónur og 156.970 krónur í annan sakarkostnað.

B-kvk-nf V-kvk-nf (sign.)

2

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur […] 1979. Samkvæmt framlögðu sakavottorði, dagsettu 22. mars 2019, var honum gerð sektarrefsing með lögreglustjórasátt, 23. apríl 2017, vegna umferðarlagabrots. Með dómi Héraðsdóms Reykjaness, uppkveðnum 13. desember 2017, var ákærða gert að sæta fangelsi í 60 daga, skilorðsbundið til tveggja ára fyrir þjófnað og aksturs undir áhrifum áfengis.

Þau brot sem ákærði er sakfelldur fyrir samkvæmt fyrsta og öðrum ákæruliðum voru framin fyrir uppkvaðningu Héraðsdóms Reykjaness þann 13. desember 2017 og verður ákærða því dæmdur hegningarauki í samræmi við ákvæði 78. gr. almennra hegningarlaga nr. 19/1940.

Þá hefur ákærði með brotum sínum samkvæmt ákæruliðum 35 rofið skilorð fyrrgreinds dóms Héraðsdóms Reykjaness frá 13. desember 2017. Ber því að taka dóminn upp og gera ákærða refsingu í einu lagi, sbr. 60. gr. almennra hegningarlaga nr. 19/1940.

Með hliðsjón af framanlýstu, sakarefni þessa máls og ákvæðum 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 120 daga. Í ljósi sakaferils ákærða þykja ekki efni til að skilorðsbinda refsinguna.

Með vísan til lagaákvæða í ákæru, einkum 3. mgr. 101. gr. umferðarlaga nr. 50/1987, er ákærði sviptur ökurétti ævilangt frá birtingu dóms þessa að telja.

Ákærði greiði málsvarnarþóknun skipaðs verjanda síns, Ó-kvk-ef H-kvk-ef G-kvk-ef lögmanns, 126.480 krónur, að meðtöldum virðisaukaskatti, og 156.970 krónur í annan sakarkostnað.

Af hálfu ákæruvaldsins flutti málið H-kk-nf G-kk-nf aðstoðarsaksóknari.

B-kvk-nf V-kvk-nf, aðstoðarmaður dómara, kveður upp dóminn.

Ákærði, S-x-x S-x-x, sæti fangelsi í 120 daga.

Ákærði er sviptur ökurétti ævilangt frá birtingu dómsins að telja.

Ákærði greiði málsvarnarþóknun skipaðs verjanda síns, Ó-kvk-ef H-kvk-ef G-kvk-ef lögmanns, 126.480 krónur og 156.970 krónur í annan sakarkostnað.

B-kvk-nf V-kvk-nf (sign.)